
Játékosítás a néptáncpedagógiákban

A dolgozat a néptánc-pedagógiák játékosítás alapú oktatásszervezési átalakíthatóságát vizs-gálja. A digitális technológiai változásba beleszületettek már nem vonódnak be olyan haté-konysággal a hagyományos frontális oktatásba, mint a változást megelőző időszak diákjai. E bevonódást támogató módszer a 2000-es évektől fokozatosan teret hódító játékosítás, ame-lyet eddig azonban csak elméleti tárgyak oktatására használtak. A dolgozat felveti, hogy a módszer gyakorlati tantárgy (a néptánc) oktatásába történő beemelésével a néptáncoktatás új irányt vehetne az általános és középiskolákban. A munka a téma általános szakirodalmának áttekintése után tizenegy néptáncpedagógiát tartalmazó kötetet elemez, majd annak eredmé-nyét a dolgozat végén táblázatos és diagramos formában is szemlélteti. Végül az egyik okta-tási módszertan játékítás alapú kiegészítésére mutat példát.



